**О Б Я В А**

Във връзка чл. 39а, ал. 2 от Закона за държавната собственост и Решение № 399 от 20 юли 2017 г. на Министерски съвет на Република България в Областна администрация Ловеч, ул. „Търговска“ № 43, ще се приемат документи, доказващи правото на собственост върху имотите, отчуждени за изграждане на обект „Автомагистрала „Хемус“, участък 1 с обхват от км 78+884 до км. 87+800“ в землищата на гр. Ябланица и с. Брестница, община Ябланица, област Ловеч, за изплащане на паричното обезщетение, определено в горецитираното решение.

За целта собствениците на отчуждените имоти следва да представят на гишето „Административно обслужване” в Областна администрация Ловеч следните документи:

**І. За физически лица:**

**1.**Заявление – [**Образец № 1**](http://www.lovech.government.bg/inc/service/service.download.file.php?fid=1880)**;**

**2.** Документ за собственост – решение на поземлена комисия или на общинска служба по земеделие; нотариален акт; договор за делба или друг документ, удостоверяващ правото на собственост върху имота (заверено копие);

*Забележка: Представените решения на поземлени комисии или на общински служби по земеделие, както и съдебни решения, трябва да бъдат с печат, удостоверяващ, че решението е влязло в сила.*

**3.**Актуална скица на имота (оригинал);

**4.** Актуално удостоверение за наследници в случай, че имотът е наследствен (оригинал или заверено копие);

**5.** Удостоверение по чл. 47 от Правилника за вписванията от Служба по вписванията гр. Тетевен, съдържащо справка за тежести по партидата на имота (оригинал);

**6.**Изрично пълномощно (пълномощни) за получаване на обезщетение за конкретния отчужден имот с нотариална заверка на подписите ([**примерен образец № 4**](http://www.lovech.government.bg/inc/service/service.download.file.php?fid=1881)**)** в оригинал в случаите, когато:

- заявлението се подава от упълномощено лице, или

- имотът е наследствен и сумата ще се изплати на един от наследниците;

*Забележка: Когато имотът е придобит с покупко-продажба по време на брака и е съпружеска имуществена общност, се представя пълномощно от съпруга/съпругата.*

**7.**Нотариално заверено споразумение за разпределение на обезщетението в случаите, когато имотът е наследствен и не е упълномощено едно лице, на което да бъде изплатена сумата (оригинал);

**8.** Актуално удостоверение за IBAN (банкова сметка), по която да бъдат преведени средствата, издадено от съответната банка (оригинал);

**9.**Удостоверение за идентичност на имена, ако е необходимо (оригинал);

**10.** Декларация за съгласие за обработване на лични данни (ЗЗЛД) ([**Образец № 3**](http://www.lovech.government.bg/inc/service/service.download.file.php?fid=1885)**)**

*Забележка: Попълва се лично от всяко от правоимащите лица, както и от пълномощника.*

**ІІ. За юридически лица:**

**1**. Заявление**–**[**Образец № 2**](http://www.lovech.government.bg/inc/service/service.download.file.php?fid=1882)**;**

**2.** Документ за собственост – решение на поземлена комисия или на общинска служба по земеделие; нотариален акт; договор за делба или друг документ, удостоверяващ правото на собственост върху имота (заверено копие);

*Забележка: Представените решения на поземлени комисии или на общински служби по земеделие, както и съдебни решения, трябва да бъдат с печат, удостоверяващ, че решението е влязло в сила.*

**3.**Актуална скица на имота (оригинал);

**4.** Удостоверение от Агенция по вписванията за вписани обстоятелства по партидата на юридическото лице (оригинал);

**5.** Удостоверение по чл. 47 от Правилника за вписванията от Служба по вписванията град Тетевен, съдържащо справка за тежести по партидата на имота (оригинал);

**6.** Актуално удостоверение за IBAN (банкова сметка), издадено от съответната банка, по която да бъдат преведени средствата (оригинал);

**7**. Нотариално заверено пълномощно в случай, че юридическото лице се представлява от пълномощник.